в) от основния регламент се предвижда, че „[к]огато Комисията има основателни данни за евентуално наличие на значителни нарушения, посочени в буква б), в определена държава или в определен сектор в тази държава и когато е необходимо за ефективното прилагане на настоящия регламент, Комисията изготвя, публикува и редовно актуализира доклад с описание на обстоятелствата на пазара, посочени в буква б), в тази държава или сектор“. В съответствие с тази разпоредба Комисията изготви доклад относно КНР (наричан по-долу „доклада“) (15), показващ съществуването на значителна правителствена намеса на много равнища в икономиката, в това число на специфични нарушения при много ключови производствени фактори (например земя, енергия, капитал, суровини и труд), както и в конкретни отрасли (например стоманодобивната и химическата промишленост). Заинтересованите страни бяха приканени да опровергаят, да коментират или да допълнят доказателствата, съдържащи се в досието по разследването към момента на започване на процедурата. Докладът беше включен в досието по разследването на етапа на започване на процедурата.
 (54)
 Заявителят предостави информация, допълваща констатациите в доклада, по отношение на суровините, използвани за производството на Ace-K. Той е възложил изготвянето на доклад за установяване на характеристиките и нарушенията във връзка с една от основните суровини на Ace-K — серен триоксид — в двете китайски провинции, където се произвежда, а именно Дзянсу и Анхуей. Съответните доказателства включват Плана за развитие на химическата промишленост от 24 октомври 2016 г., в който се посочват крайните и производствените цели, които влияят на равнището на предлагане в химическия сектор, включително свързаните със сулфонирането на серен триоксид и Ace-K, както и с провинция Анхуей чрез позоваване на Становища на комитета на Китайската комунистическа партия за провинция Анхуей и на управленския орган на провинция Анхуей относно насърчаването на висококачествено икономическо развитие, публикувани на 14 март 2018 г. В този документ на политиката се посочват няколко инициативи в областта на промишлената политика с цел насърчаване на висококачествено икономическо развитие, по-специално в провинция Анхуей, например чрез използването на финансови стимули и данъчни облекчения, ако промишлените и логистичните предприятия осъществяват своята дейност в съответствие с „насърчаваните“ отрасли в Главния списък с мерки за структурно приспособяване. Освен това заявителят обясни по какъв начин Решение на Държавния съвет от 2 декември 2005 г. за обнародване на въвеждането на временни разпоредби за насърчаване на промишленото преструктуриране определя целите на икономическата и промишлената политика и насочва всички управленски органи на провинциите да определят конкретни мерки за насочване на инвестициите. Това включва подкрепа за политиките по отношение на земеползването, кредитирането, данъчното облагане, вноса и износа. Той също така посочи други инструменти на политиката за държавна намеса, като например Списъка с насоки за структурно приспособяване на промишлеността, публикуван през януари 2013 г., в който промишлените сегменти се разделят на „насърчавани“, „ограничени“ и „изключени“. Сулфонирането на серния триоксид попада в категорията „насърчавани“ от този списък.
 (55)
 В искането се споменава и документ, озаглавен Износни мита за серен триоксид и отнемане на правото на възстановяване на ДДС, в който се посочва, че разходите за ДДС във връзка с износа се равняват на 13 %, което води до ограничаване на износа.
 (56)
 Що се